open-index/open-wikipedia-markdown huggingface dataset:
Αλέκος Καλλιγάς

Ο **Αλέξανδρος Καλλιγάς** (1932 - 2006) ήταν Έλληνας αρχιτέκτονας και πολεοδόμος.

## Βιογραφικά στοιχεία

Γεννήθηκε στην Αθήνα και ήταν γιος του Στέφανου Καλλιγά. Από την πλευρά του πατέρα του καταγόταν από τις οικογένειας Καλλιγά, Μαυρογορδάτου και Αγέλαστου και ήταν εγγονός του Αλέξανδρου Καλλιγά, αξιωματικού του Ιππικού, καθώς και δισέγγονος του Παύλου Καλλιγά. Φοίτησε στο Πειραματικό Σχολείο Αθηνών και σπούδασε στην αρχιτεκτονική σχολή του Εθνικού Μετσόβιου Πολυτεχνείου. Συμπλήρωσε τις σπουδές του στην Αγγλία πάνω στην πολεοδομία. Πραγματοποίησε εκατοντάδες μελέτες με σημαντικότερα έργα ανάπλασης αυτά του Μουσείου Μπενάκη (1989 - 1997) και του Αρσακείου Αθηνών, το οποίο και τιμήθηκε το 1995 από την Europe nostra.

Απεβίωσε στην Αθήνα το 2006. Ήταν παντρεμένος και είχε αποκτήσει δύο παιδιά.

## Παραπομπές


Κατηγορία:Έλληνες αρχιτέκτονες
Κατηγορία:Έλληνες πολεοδόμοι
Κατηγορία:Απόφοιτοι του Εθνικού Μετσόβιου Πολυτεχνείου
Αλεξανδρος Καλλιγας
Καστανοχώρι (αποσαφήνιση)

Με την ονομασία **Καστανοχώρι** μπορεί να αναφερόμαστε σε:

* Καστανοχώρι Αρκαδίας, οικισμός του νομού Αρκαδίας.
* Καστανοχώρι Σερρών, οικισμός του νομού Σερρών.

## Παρώνυμα
* Καστανοχώρια, σύμπλεγμα χωριών της Δυτικής Μακεδονίας.

## Δείτε επίσης
* Καστανιά (αποσαφήνιση)
* Καστανιές (αποσαφήνιση)
* Καστανέα (αποσαφήνιση)
* Καστανούλα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κόμμα της Ουαλίας

Το **Κόμμα της Ουαλίας** (ουαλ. *Plaid Cymru*) είναι αριστερό ουαλικό πολιτικό κόμμα που στοχεύει στην ανεξαρτησία της Ουαλίας από το Ηνωμένο Βασίλειο.

Το κόμμα ιδρύθηκε το 1925 και κέρδισε για πρώτη φορά έδρα σε κοινοβούλιο το 1966. Το κόμμα έχει αυτή τη στιγμή 11 από τις συνολικά 60 έδρες στην Ουαλική Εθνοσυνέλευση, 1 από τις συνολικά 4 ουαλικές έδρες στο Ευρωπαϊκό Κοινοβούλιο, 3 από τις 40 ουαλικές έδρες και 206 από τις συνολικά 1.264 έδρες στην τοπική αυτοδιοίκηση.

## Έδρες σε κοινοβούλια

Κατηγορία:Ουαλικά πολιτικά κόμματα
Κατηγορία:Σοσιαλιστικά κόμματα
Καστανούλα (αποσαφήνιση)

Με την ονομασία **Καστανούλα** μπορεί να αναφερόμαστε σε:

*Καστανούλα Αιτωλοακαρνανίας, οικισμός της περιφερειακής ενότητας Αιτωλοακαρνανίας.
*Καστανούλα Ευρυτανίας, οικισμός της περιφερειακής ενότητας Ευρυτανίας.

## Δείτε επίσης
* Καστανιά (αποσαφήνιση)
* Καστανιές (αποσαφήνιση)
* Καστανέα (αποσαφήνιση)
* Καστανοχώρι (αποσαφήνιση)

Κατηγορία:Αποσαφηνίσεις ελληνικών τοπωνυμίων
ΦΚ ΣΚΑ Ροστόφ

Η **ΦΚ ΣΚΑ Ροστόφ** (ρωσικά: ФК СКА Ростов-на-Дону) είναι ρωσική ποδοσφαιρική ομάδα της πόλης Ροστόφ στον Ντον. Η πλούσια ιστορία της ομάδας περιλαμβάνει τη δεύτερη θέση στο Πρωτάθλημα ΕΣΣΔ του 1966 και το Κύπελλο ΕΣΣΔ του 1981.

## Ιστορία
### Στα χρόνια της ΕΣΣΔ
Η ομάδα ιδρύθηκε στις 27 Αυγούστου 1937 ως «ΡΝΤΚΑ» (Ρα Ντε Κά, 1937-1953) και αργότερα άλλαξε το όνομά της διαδοχικά σε «ΟΝΤΟ» (1954-1956), «ΣΚΒΟ» (1957-1959) και «ΣΚΑ» από το 1960.

Το 1958 εισήλθε ως ΣΚΒΟ στην Α' Κατηγορία (δεύτερη ανώτερη κατηγορία της ΕΣΣΔ) του σοβιετικού ποδοσφαίρου. Έως τότε και για είκοσι χρόνια περίπου, η ομάδα αγωνιζόταν σε τοπικά τουρνουά και λίγκες. Η ΣΚΒΟ έγινε πρωταθλήτρια της Α' Κατηγορίας το 1958, την πρώτη κιόλας της χρονιά σε κανονική λίγκα και κέρδισε την άνοδο στην Τοπ Κατηγορία της ΕΣΣΔ. Παρέμεινε στην κορυφαία κατηγορία του σοβιετικού ποδοσφαίρου μέχρι το 1973, με μεγαλύτερη επιτυχία τη 2η θέση του 1966 και την τέταρτη θέση στα πρωταθλήματα του 1959, 1960, 1963 και 1964.

Τη δεκαετία του '70 και του '80, η ΣΚΑ Ροστόφ ανεβοκατέβαινε μεταξύ Τοπ και Α' Κατηγορίας. Συγκεκριμένα, μετά τον υποβιβασμό του 1973, αγωνίστηκε στην Α' Κατηγορία τις σεζόν 1973-74, 1976-78, 1982-83 και 1986-1989 και στην Τοπ Κατηγορία το 1974-75, 1979-81 και 1984-85. Στο σοβιετικό κύπελλο η ΣΚΑ επίσης διακρίθηκε. Κέρδισε το Κύπελλο του 1981 και ήταν φιναλίστ το 1969 και το 1971.

Το 1990 και 1991, τελευταίες δύο χρονιές του σοβιετικού πρωταθλήματος, η ΣΚΑ αγωνίστηκε στη Β' Κατηγορία (τρίτη κατηγορία του σοβιετικού ποδοσφαίρου).

### Μετά την διάσπαση της ΕΣΣΔ
Με την κατάρρευση της ΕΣΣΔ και την αναδιοργάνωση των κατηγοριών, εντάσσεται στη Β' Κατηγορία της Ρωσίας (τρίτη κατηγορία του ρωσικού ποδοσφαίρου), όπου και παίζει συνεχώς, με λίγες μόνο εξαιρέσεις: το 1994 έπαιξε στη Γ' Κατηγορία, το 1998 στο Ερασιτεχνικό Πρωτάθλημα και το 2002 στην Α' Κατηγορία. Το 2002 τερμάτισε 17η στην Α' Κατηγορία (δεύτερη κατηγορία της Ρωσίας, μετά την Πρέμιερ Λιγκ που είναι η κορυφαία κατηγορία) υποβιβαζόμενη αμέσως στη Β' Κατηγορία μέσα σε μόλις μια χρονιά, καταφέρνοντας όμως να ανέβει επίσης αμέσως, κάνοντας ρεκόρ στο ρωσικό ποδόσφαιρο. Αν και τερμάτισε 2η στη Νότια Ζώνη της Β' Κατηγορίας, ανέβηκε λόγω του υποβιβασμού των Δυναμό Μαχατσκαλά, Βόλγκαρ-Γκάζπρομ Άστραχαν και Λάντα Τολιάττι, λόγω απορριφθεισών αδειών συμμετοχής τους στην Α' Κατηγορία.

Το 2007 και το 2008, η ΣΚΑ τερμάτισε 17η και 13η αντίστοιχα στην Α' Κατηγορία. Παρότι όμως τερμάτισε πάνω από τη ζώνη υποβιβασμού το 2008, η ομάδα δεν μπορούσε να ανταποκριθεί οικονομικώς στις απαιτήσεις της Α' Κατηγορίας και υποβιβάστηκε οικειοθελώς στη Β' Κατηγορία για τη σεζόν 2008-2009. Το 2013 μετονομάστηκε πάλι σε «ΣΚΒΟ», ενώ το 2015 επανέφερε την ονομασία «ΣΚΑ».

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1937
Κατηγορία:Ποδοσφαιρικές ομάδες Ρωσίας
Κατηγορία:Ιδρύσεις ποδοσφαιρικών ομάδων το 1937
Γεµσιταβίνη

μικρογραφία|Η χημική δομή της γεµσιταβίνης
Η **γεµσιταβίνη** είναι ένα παράγωγο νουκλεοσίδιο το οποίο χρησιμοποιείται στις χημειοθεραπείες. Στο εμπόριο κυκλοφορεί με το όνομα Gemzar.

Η συνηθέστερη χρήση της γεµσιταβίνης είναι σε συνδυασμό με την καρβοπλατίνη στη λεγόμενη χημειοθεραπεία GemCarbo κυρίως για την αντιμετώπιση του καρκίνου του πνεύμονα. Η χημειοθεραπεία GemCarbo εφαρμόζει έναν κύκλο 21 ημερών όπου την πρώτη μέρα ο ασθενής λαμβάνει
γεµσιταβίνη και καρβοπλατίνη, την όγδοη μέρα λαμβάνει μια δόση γεµσιταβίνης και στη συνέχεια ακολουθεί μια ανάπαυση δυο βδομάδων που ολοκληρώνει τον κύκλο της χημειοθεραπείας. Ο επόμενος κύκλος ξεκινάει με το τέλος του προηγούμενου. Συνήθως η θεραπεία περιλαμβάνει 4 με 6 κύκλους σε μια περίοδο 3-4 μηνών.

Η γεµσιταβίνη πρωτοπαρασκευάστηκε τη δεκαετία του 1980.

## Παραπομπές


## Εξωτερικοί σύνδεσμοι
*Gemzar
*Γεµσιταβίνη

Κατηγορία:Πυριμιδίνες
Κατηγορία:Αντινεοπλασματικά φάρμακα
Κατηγορία:Οργανικές ενώσεις φθορίου
Κατηγορία:Βασικά Φάρμακα του Παγκόσμιου Οργανισμού Υγείας
Οικογένεια Καλλιγά

Η **οικογένεια Καλλιγά** είναι παλιά αθηναϊκή οικογένεια, Κεφαλλονίτικης καταγωγής, μέλη της οποίας διακρίθηκαν στην πολιτική και τις τέχνες.

## Πληροφορίες

Το αρχικό επώνυμο ήταν Άννινος, άλλαξε όμως από τον Παύλο Καλλιγά, ο οποίος προτίμησε να διατηρήσει το προσωνύμιο «Καλλιγάς», το οποίο προερχόταν από τον προγονικό τόπο του, τα Καλλιγάτα Κεφαλλονιάς. Υποστηρίζεται ότι η εμπλοκή της οικογένειας στις αντιμαχίες των Ληξουριωτών με τους ξένους κατακτητές στο νησί οδήγησε τον πατέρα του στην αρχική υιοθέτηση του επωνύμου «Καλλιγάς».

Στην πλατεία Συντάγματος υπήρχε το Μέγαρο Καλλιγά, εκεί που σήμερα βρίσκεται η ομώνυμη στοά.

## Μέλη
* Παναγής Άννινος - Καλλιγάς, έμπορος και σύζυγος Σοφίας Μαυρογορδάτου
** Μαρία Άννινου, σύζυγος Νικολάου Κωστή και κόρη του Παναγή
*** Κωνσταντίνος Κωστής, καθηγητής Νομικής και γιος της Μαρίας
** Παύλος Καλλιγάς, νομικός, πολιτικός, συγγραφέας και γιος του Παναγή
*** Αλέξανδρος Καλλιγάς, αξιωματικός του Ιππικού, σύζυγος Ιουλίας Αγέλαστου και γιος του Παύλου
**** Στέφανος Καλλιγάς, γιος του Αλεξάνδρου
***** Αλέκος Καλλιγάς, αρχιτέκτονας και γιος του Στεφάνου
****** Στέφανος Καλλιγάς, αρχιτέκτονας και γιος του Αλέκου
**** Γιώργος Καλλιγάς, γιος του Αλέξανδρου
***** Αλέξανδρος Καλλιγάς, αρχιτέκτονας και γιος του Γιώργου 
*** Πέτρος Καλλιγάς, πολιτικός, πολεοδόμος, σύζυγος Ιουλίας Ράλλη και γιος του Παύλου
**** Παύλος Π. Καλλιγάς, ζωγράφος και γιος του Πέτρου
***** Πέτρος Καλλιγάς, γιος του Παύλου
****** Λίζη Καλλιγά, φωτογράφος, χαράκτρια, ζωγράφος και κόρη του Πέτρου
****** Παύλος Καλλιγάς, ομότιμος καθηγητής φιλοσοφίας, μεταφραστής και γιος του Πέτρου
*** Γεώργιος Καλλιγάς, δικηγόρος και γιος του Παύλου
**** Μαρίνος Καλλιγάς, βυζαντινολόγος και γιος του Γεωργίου
**** Παύλος Καλλιγάς, νομάρχης Φλώρινας, συνεργάτης του Ελευθερίου Βενιζέλου, σύζυγος Ειρήνης Μπενάκη και γιος του Γεωργίου
***** Αιμιλία Καλλιγά, πρόεδρος του Μουσείου Μπενάκη, σύζυγος Μαρίνου Γερουλάνου και κόρη του Παύλου
****** Παύλος Γερουλάνος, βουλευτής, υπουργός και γιος της Αιμιλίας
****** Δέσποινα Γερουλάνου, πρόεδρος του οργανισμού «Ελευσίνα 2023 – Πολιτιστική Πρωτεύουσα της Ευρώπης», διευθύντρια των εκθέσεων του Μουσείου Μπενάκη και κόρη της Αιμιλίας

## Παραπομπές
Τολιάττι

thumb|250px |Σύστημα μεταφοράς στην αυτοκινητοβιομηχανία ΆβτοΒΑΖ
Το **Τολιάττι** (ρωσικά: Тольятти, παλαιότερα γνωστή ως Σταυρούπολη), είναι πόλη της Ρωσίας στην Περιφέρεια της Σαμάρα. Βρίσκεται στον ποταμό Βόλγα και έχει πληθυσμό 719.632, σύμφωνα με την απογραφή του 2010. Αποτελεί τη μεγαλύτερη πόλη της Ρωσίας που δεν είναι διοικητικό κέντρο κάποιου ομοσπονδιακού υποκείμενου της χώρας. Στο Τολιάττι έχει την έδρα της η αυτοκινητοβιομηχανία AvtoVAZ, η οποία παράγει τα Lada.

## Ιστορία
Ιδρύθηκε το 1737 ως φρούριο με το όνομα Στάβροπολ (από το ελληνικό Σταυρούπολη) από το ρώσο πολιτικό Βασίλι Τάτισεφ. Ανεπίσημα αναφερόταν ως Σταυρούπολη στο Βόλγα (Ста́врополь-на-Во́лге) για να ξεχωρίζει από την άλλη μεγάλη Σταυρούπολη, της νοτιοδυτικής Ρωσίας.

Η κατασκευή του Φράγματος Κιούμπισεφ και ο Υδροηλεκτρικός σταθμός στον ποταμό Βόλγα τη δεκαετία του 1950, δημιούργησαν τον ταμιευτήρα νερού του Κιούμπισεφ, που κάλυπτε την περιοχή της πόλεως. Το 1964, η πόλη μετονομάστηκε σε **Τολιάττι**, προς τιμήν του Παλμίρο Τολιάττι, του μακρύτερου σε χρονική διάρκεια διατελέσαντος ως Γ.Γ. του Ιταλικού Κομμουνιστικού Κόμματος.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ της Σαμάρα
Μαχατσκαλά

Η **Μαχατσκαλά** (ρωσικά: Махачкала) είναι η πρωτεύουσα της Δημοκρατίας του Νταγκεστάν, ομοσπονδιακού υποκειμένου της Ρωσικής Ομοσπονδίας. Βρίσκεται στη δυτική όχθη της Κασπίας Θάλασσας και στα εδάφη της βρίσκεται το μεγάλο τζαμί της Μαχατσκαλά, ένα από τα μεγαλύτερα θρησκευτικά οικοδομήματα της Ρωσίας. Στην απογραφή του 2010 η πόλη είχε πληθυσμό 572.076 κατοίκων.

## Ιστορία
Πρόγονος της πόλης της Μαχατσκαλά ήταν η πόλη Ταρκί, σήμερα προάστιό της, η ιστορία της οποίας εκτείνεται από το 15ο αιώνα μ.Χ. και πιθανώς πολύ πρωτύτερα. Η σύγχρονη πόλη της Μαχατσκαλά ιδρύθηκε το 1844 ως φρούριο και αποτέλεσε πόλη το 1857. Το αρχικό ρωσικό όνομα της πόλης ήταν Πετρόφσκογιε, από το Μεγάλο Πέτρο, ο οποίος επισκέφθηκε την περιοχή το 1722. Παρόλα αυτά, στους ντόπιους ήταν γνωστή ως Ανζί-Καλά (Φρούριο της Πατρίδας, *Καλά* σημαίνει Φρούριο στα αραβικά και τουρκικά). Η πόλη μετονομάστηκε σε Λιμάνι Πετρόφσκ το 1857, γνωστή και ως Πετρόφσκ απλώς, και σε Μαχατσκαλά το 1921.

Στη δεκαετία του 1920 ονομάστηκε για λίγο ως Σαμιλκαλά. Τον Ιανουάριο του 1919, λεγόμενη Πετρόφσκ τότε, κατά τη διάρκεια του Ρωσικού Εμφυλίου, στην πόλη είχε την έδρα της η 221 Μοίρα της βρετανικής Βασιλικής Αεροπορίας (RAF). Το Μάρτιο της ίδιας χρονιάς προστέθηκε στη δύναμη των Βρετανών στο τότε Πετρόφσκ, η 266 Μοίρα της RAF και μαζί με τη 221 Μοίρα έπαιρναν μέρος σε επιθέσεις βομβαρδισμού των δυνάμεων των Μπολσεβίκων στο Άστραχαν και αλλού. Τον Αύγουστο του 1919, αποσύρθηκαν οι δύο βρετανικές αεροπορικές Μοίρες από την πόλη.

Η πόλη επλήγη από μεγάλο σεισμό και υπέστη μεγάλες ζημιές στις 14 Μαΐου 1970.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νταγκεστάν
Κατηγορία:Πρωτεύουσες ομόσπονδων ενοτήτων της Ρωσίας
Χαλκιδικό κράνος

thumb|250px|right|Χαλκιδικό κράνος, 6ος αι. π.Χ.
Το **χαλκιδικό κράνος** ήταν μπρούντζινο πολεμικό κράνος που φορούσαν στην αρχαία Ελλάδα. Ήταν πολύ διαδεδομένο, ιδίως τον 5ο και 4ο αι. π.Χ. και το συναντάμε στην αρχαία Ελλάδα και την Ιταλία. 

Ονομάστηκε έτσι επειδή οι πρώτες απεικονίσεις που γνωρίζουμε προέρχονται από κεραμικά αγγεία που βρέθηκαν στην Χαλκίδα. 

Ως προς την κατασκευή του, προφανώς πρόκειται για μια εξέλιξη του κορινθιακού κράνους, που έδινε έμφαση στη βελτίωση της ακοής και του πεδίου ορατότητας του πολεμιστή που το φορούσε. Εκτός αυτού είναι πιο ευκολοφόρετο, αφού ζυγίζει λιγότερο. Πρόκειται για ένα ημισφαιρικό θόλο με μονοκόμματες ή προσαρμοσμένες προεκτάσεις στα πλαϊνά και το πίσω μέρος για να θωρακίζουν τα μάγουλα και τον αυχένα. Τα αφτιά μένουν ακάλυπτα. Στο μπροστινό μέρος υπάρχει μια στενή προέκταση που προστατεύει τη μύτη. Οι πλαϊνές προεκτάσεις (παραγναθίδες) έχουν συνήθως από μια τρύπα στην οποία περνούσε λουράκι για να δεθεί κάτω από το σαγόνι και να συγκρατεί το κράνος.
μικρογραφία

## Χρήση του κράνους
Το κράνος φοριόταν στην μάχη, σε συνδυασμό με πανοπλία. Συνήθως το χρησιμοποιούσαν οι οπλίτες. 
thumb|250px|right|Μελανόμορφος αμφορέας από την Χαλκίδα που δείχνει τον Ηρακλή να μάχεται τον Γηρυόνη. Ο Γηρυόνης έχει τρία κεφάλια. Στο κάθε ένα φοράει ένα χαλκιδικό κράνος.

## Δείτε επίσης
Κορινθιακό κράνος
Βοιωτικό κράνος
Αττικό κράνος
Περικεφαλαία

## Πηγές

* Heckel, Waldemar, and Jones, Ryan.  *Macedonian Warrior: Alexander's Elite Infantryman*.  Osprey Publishing, 2006.  ISBN 1-84176-950-9
* Horsnaes, Helle W.  *The Cultural Development in North Western Lucania C. 600-273 BC.* L'Erma di Bretschneider, 2002.  ISBN 88-8265-194-0
* Sekunda, Nicholas. *Greek Hoplite, 480-323 BC: 480-323 BC*.  Osprey Publishing, 2000.  ISBN 1-85532-867-4

Κατηγορία:Κράνη (τέχνεργα)
Κατηγορία:Αρχαία Χαλκίδα
Εταιρεία Συγγραφέων του Ηνωμένου Βασιλείου

Η **Εταιρεία Συγγραφέων του Ηνωμένου Βασιλείου** () ιδρύθηκε το 1884 με έδρα το Λονδίνο και εκπροσωπεί επαγγελματίες συγγραφείς, αριθμώντας περισσότερα από 9.000 μέλη και συνεργάτες. Η Εταιρεία Συγγραφέων διευθύνεται από τη δωδεκαμελή Επιτροπή Διαχείρισης  (Management Committee), η οποία είναι υπεύθυνη για τη σωστή διαχείριση των υποθέσεων της και τη διασφάλιση της εύρυθμης λειτουργίας της.

## Σκοπός

Η Εταιρεία Συγγραφέων ιδρύθηκε με σκοπό  να ενισχύσει το έργο επαγγελματιών συγγραφέων, καθώς και να εκπροσωπήσει και να υπερασπιστεί τα επαγγελματικά τους συμφέροντα, όπως αναφέρεται και στην επίσημη ιστοσελίδα της. Πρωταρχικός της στόχος είναι η προστασία των πνευματικών  δικαιωμάτων των συγγραφέων καθώς και η προάσπιση της ελευθερίας και της πολυφωνίας στο λόγο και την έκφραση.

## Μέλη

Η Εταιρεία Συγγραφέων δίνει τη δυνατότητα σε όσους επιθυμούν να συμμετάσχουν στις δράσεις της και να ενισχύσουν το έργο της, να συνεισφέρουν είτε με την ένταξη τους στο δυναμικό των μελών της (Members) είτε με τη συμμετοχή τους ως Συνεργαζόμενα Μέλη (Associates). Σε κάθε περίπτωση συμμετοχής περιλαμβάνονται συγκεκριμένες ομάδες ανθρώπων και προαπαιτούνται συγκεκριμένα κριτήρια.

Αναλυτικότερα στο έργο της Εταιρείας Συγγραφέων μπορούν να συμμετάσχουν

* συγγραφείς, εικονογράφους και μεταφραστές, οι οποίοι έχουν δημοσιεύσει, αναμεταδώσει η παρουσιάσει αρκετό υλικό(όχι με προσωπικά έξοδα και όχι σε έντυπη μορφή κατά παραγγελία)
*όσοι έχουν δημοσιεύσει ή αναμεταδώσει υλικό ισοδύναμο με αναγνωρισμένο επαγγελματικό λογοτεχνικό έργο(π.χ. άρθρα, σύντομες ιστορίες, ποιήματα)
*κάτοχοι των πνευματικών δικαιωμάτων έργων αποθανόντων δημιουργών
*όσοι έχουν εκδώσει κάποιο έργο τους είτε σε ηλεκτρονική είτε σε έντυπη μορφή και έχουν ξεπεράσει τα 300 αντίτυπα

## Δράση

Η Εταιρεία Συγγραφέων διοργανώνει σεμινάρια, προγραμματίζει συναντήσεις και διατηρεί μια βάση δεδομένων , η οποία παρέχει τη δυνατότητα αναζήτησης των μελών της και βάση της ειδικότητας τους. Παράλληλα, διαθέτει επιχορηγήσεις, υποτροφίες και βραβεία για τους συγγραφείς- μέλη της, προκειμένου να ενισχύσει το έργο τους. Συγκεκριμένα οι επιχορηγήσεις διακρίνονται σε Επιχορηγήσεις για έργα σε εξέλιξη που καλύπτουν το κόστος της έρευνας και σε Επιχορηγήσεις για τους συγγραφείς που έχουν ανάγκη από οικονομική υποστήριξη. Από το 1980 εκδίδει το τριμηνιαίο περιοδικό με τίτλο «The Author», το οποίο αποτελεί πηγή πληροφόρησης για όσους δραστηριοποιούνται στον χώρο των βιβλίων, καθώς το περιεχόμενο της καλύπτει την περίοδο των τελευταίων 125 χρόνων. Το περιοδικό αριθμεί περισσότερα από 9.000 αντίτυπα και διανέμεται δωρεάν στα μέλη και τους συνεργάτες της Εταιρείας Συγγραφέων.

## Παραπομπές


## Βιβλιογραφία
*Society of Authors' open letter to Nick Gibb

## Εξωτερικοί Σύνδεσμοι
*  
*Βάση δεδομένων των μελών της Εταιρείας Συγγραφέων 
*Το ιστολόγιο της Εταιρείας Συγγραφέων

Κατηγορία:Συνδικαλιστικές οργανώσεις
Κατηγορία:Βρετανοί συγγραφείς
Δημόσια Ιστορική Βιβλιοθήκη Ζακύνθου

Η **Δημόσια Βιβλιοθήκη Ζακύνθου** («Δημόσια Ιστορική Βιβλιοθήκη Ζακύνθου») είναι ελληνική δημόσια βιβλιοθήκη. 

## Ιστορική αναδρομή
Η ιστορία της βιβλιοθήκης άρχισε το 1628, όταν έγινε δωρεά 200 τόμων βιβλίων από τον Θωμά Φλαγγίνη. Ιδρύθηκε επίσημα το 1803 από την Ιόνιο Πολιτεία. Εμπλουτίστηκε το 1804 από τους εθνικούς ευεργέτες Ζωσιμάδες και κατά το έτος 1824 με τα βιβλία του διδασκάλου Θεόδωρου Δημάδη.

## Σήμερα
Το 1953 η βιβλιοθήκη καταστράφηκε ολοσχερώς από σεισμό και πυρκαγιά και ανασυγκροτήθηκε από δωρεές και κληροδοτήματα. Η συλλογή της αποτελείται από τεκμήρια γύρω από όλο το φάσμα της γνώσης αλλά και τεκμήρια τοπικού ενδιαφέροντος που αποτελούν πολιτιστική κληρονομιά για την χώρα. Σήμερα είναι Νομικό Πρόσωπο Δημοσίου Δικαίου (Ν.Π.Δ.Δ.) εποπτευόμενη από το Υπουργείο Εθνικής Παιδείας και Θρησκευμάτων. Στεγάζεται σε πτέρυγα του ορόφου του Πνευματικού Κέντρου του Δήμου Ζακύνθου που βρίσκεται στην Πλατεία Διονυσίου Σολωμού, την κεντρική πλατεία της πόλης της Ζακύνθου.
Η Βιβλιοθήκη περιλαμβάνει περί τους 70.000 τόμους βιβλίων.

## Παραπομπές


## Πηγές
* 
* Επίσημη Ιστοσελίδα της Βιβλιοθήκης.

Ζακυνθου
Κατηγορία:Ζάκυνθος
Εθνική Βοσνίας και Ερζεγοβίνης (ποδόσφαιρο ανδρών)

Η **εθνική ομάδα ποδοσφαίρου Βοσνίας και Ερζεγοβίνης** εκπροσωπεί τη Βοσνία και Ερζεγοβίνη στις διεθνείς ποδοσφαιρικές διοργανώσεις και βρίσκεται υπό την σκέπη της Ποδοσφαιρικής Ομοσπονδίας Βοσνίας και Ερζεγοβίνης. Μέχρι το 1992, οι ποδοσφαιριστές της Βοσνίας/Ερζεγοβίνης αγωνίζονταν με την Εθνική Γιουγκοσλαβίας.

Η Βοσνία-Ερζεγοβίνη ως ανεξάρτητη εθνική ομάδα, έδωσε στα πρώτα επίσημα παιχνίδια στα προκριματικά του Παγκοσμίου Κυπέλλου του 1998, αλλά έχει κοντά σ'αυτήν πάνω από μια φορά. Πιο σημαντική στιγμή της, ήταν όταν αντιμετώπισε δύο φορές την Πορτογαλία για τα πλέι-οφ του Παγκοσμίου Κυπέλλου του 2010 και του Ευρωπαϊκού Πρωταθλήματος του 2012.

Η Βοσνία-Ερζεγοβίνη δίνει τους περισσότερους εντός έδρας αγώνες της στο χωρητικότητας 15.600 θέσεων Μπίλινο Πόλιε Στάντιουμ στην πόλη της Ζένιτσα. Στη διάρκεια της χρονικής περιόδου από τον Απρίλιο του 1996 ως τον Σεπτέμβριο του 2006, η Βοσνία ήταν αήττητη εντός έδρας στην Ζένιτσα. Στη διάρκεια των Προκριματικών του Παγκοσμίου Κυπέλλου του 2010, η Εθνική Βοσνίας-Ερζεγοβίνης έδωσε όλους τους εντός έδρας της αγώνες σε αυτό το γήπεδο, χάνοντας μόλις έναν, κι αυτόν απέναντι στην πρωταθλήτρια Ευρώπης και μετέπειτα Κόσμου, Ισπανία. Το μεγαλύτερο σε χωρητικότητα Ασίμ Φερχάτοβιτς Χασέ Στάντιουμ στην πόλη του Σαράγιεβο, αποτελεί τη δεύτερη έδρα της εθνικής ομάδας ποδοσφαίρου της χώρας.

Η Βοσνία κατάφερε ωστόσο να προκριθεί στο Μουντιάλ 2014, παίρνοντας την πρώτη θέση στον όμιλο των Προκριματικών, νικώντας μάλιστα στην έδρα τους την Ελλάδα, με 3-1. Στο μουντιάλ στάθηκε άτυχη, διότι στον όμιλο έχασε από Αργεντινή και Νιγηρία (2-1 και 1-0 αντίστοιχα) και νίκησε με 3-1 το Ιράν, όμως είχε ήδη αποκλειστεί από τη συνέχεια του θεσμού.

Η πρώτη διεθνής νίκη της Βοσνίας-Ερζεγοβίνης σε διοργάνωση της FIFA ήρθε απέναντι στη φιναλίστ του Παγκοσμίου Κυπέλλου του 1994 Ιταλία στις 6 Νοεμβρίου 1996. Η υψηλότερη θέση που έλαβε ποτέ η Βονσία-Ερζεγοβίνη στο FIFA World Ranking, ήταν η 19η τον Ιανουάριο του 2012, 14η στη ζώνη UEFA. Η ομάδα διατήρησε αυτή τη θέση για δύο μήνες.

## Δείτε ακόμη
* Εθνική Βοσνίας και Ερζεγοβίνης (ποδόσφαιρο γυναικών)
* Εθνική Βοσνίας και Ερζεγοβίνης Κ-21
* Εθνική Βοσνίας και Ερζεγοβίνης Κ-19
* Εθνική Βοσνίας και Ερζεγοβίνης Κ-17

## Παραπομπές


## Εξωτερικοί σύνδεσμοι

*Bosnian Football Association Official – BiH FA στα βοσνιακά
* Η Βοσνία-Ερζεγοβίνη  στην ιστοσελίδα της FIFA
* Η Βοσνία-Ερζεγοβίνη στην ιστοσελίδα της UEFA
*Reprezentacija.ba – Επίσημη σελίδα ειδήσεων της Εθνικής Βοσνίας-Ερζεγοβίνης στα βοσνιακά
*scSport Centar Portal – Αθλητικό πόρταλ ειδήσεων στα βοσνιακά
*SportSport Portal – Αθλητικό πόρταλ ειδήσεων στα βοσνιακά
*Sportin Portal – Αθλητικό πόρταλ ειδήσεων στα βοσνιακά
*Sport Becka-Raja – Αθλητικό πόρταλ ειδήσεων στα βοσνιακά

Ε
Πύργος Νεμπόισα

Ο **Πύργος Νεμπόισα** (Σερβικά: Kula Nebojša) ήταν σημαντικό αμυντικό κτίσμα έξω από το Φρούριο του Βελιγραδίου και βρίσκεται στη συμβολή των ποταμών Σάβα και Δούναβη. Χτίστηκε γύρω στο 1460 από τους Ούγγρους, πάνω στα θεμέλια ρωμαϊκού πύργου του 1ου αιώνα με σκοπό την ενίσχυση της προστασίας της πόλης από τους Τούρκους. Μετά την πτώση του Βελιγραδίου στην Οθωμανική Αυτοκρατορία, ο πύργος μετατράπηκε σε φυλακή. Στη φυλακή αυτή θανατώθηκε ο Ρήγας Βελεστινλής το 1798 και ο Μητροπολίτης Βελιγραδίου Μεθόδιος το 1800.

Ο πύργος ανακηρύχθηκε ιστορικό μνημείο και αναστηλώθηκε στις αρχές του 20ού αιώνα. Την περίοδο 2007-2010 έγιναν μελέτες, ανασκαφές και εργασίες αναστήλωσης και μετατροπής του πύργου σε μουσείο με κοινή Σερβική και Ελληνική χρηματοδότηση. Η μελέτη και το έργο έγινε με συγχρηματοδότηση του υπουργείου Εξωτερικών και του Ευρωπαϊκού Κέντρου Βυζαντινών και Μεταβυζαντινών Μνημείων με έδρα τη Θεσσαλονίκη, και με την υποστήριξη της Βουλής των Ελλήνων.

## Ιστορία και ονομασίες του πύργου
Ο πύργος έπαιξε σημαντικό ρόλο στην άμυνα της Ουγγρικής τότε πόλης του Βελιγραδίου ενάντια στους Τούρκους κατά την πολιορκία του 1521. Η πτώση του πύργου ακολουθήθηκε από την εισβολή των Τούρκων στην πόλη.

Κατά την εποχή της κατοχής του Βελιγραδίου από την Οθωμανική αυτοκρατορία, ονομαζόταν **Λευκός Πύργος** και είχε ανοικοδομηθεί με εντολή του σουλτάνου Σουλεϊμάν. Αργότερα αναφερόταν επίσης ως **Πύργος Τιμισοάρα**.

Ο πύργος έλαβε το όνομα Νεμπόισα (δηλαδή άφοβος, ατρόμητος) στις αρχές του 18ου αιώνα, από τον τότε διάσημο κεντρικό πύργο του κάστρου του Στέφαν Λαζάρεβιτς που είχε το ίδιο όνομα και ο οποίος είχε καταστραφεί το 1690 σε μια πολιορκία.

Όταν το Βελιγράδι είχε καταληφθεί από τους Αυστριακούς, μεταξύ 1717-1739,  οι οποίοι σχεδίαζαν επιχειρήσεις ενάντια στους Τούρκους, έγινε ανακατασκευή του Φρουρίου του Βελιγραδίου, με νέα οχυρά. Μέρος των έργων αυτών ήταν η τροποποίηση του Πύργου Νεμπόισα: Κατεδαφίστηκε το πάνω μέρος του πύργου και χτίστηκε νέος θολωτός όροφος, με μεγαλύτερα ανοίγματα για κανόνια.

Αργότερα, με εδραιωμένη την Οθωμανική κυριαρχία, ο πύργος μετατράπηκε από τους Τούρκους σε φυλακή του Φρουρίου του Βελιγραδίου.

## Εξωτερικοί σύνδεσμοι
*Πύργος Νεμπόισα

## Αναφορές


Κατηγορία:Κτίρια και κατασκευές στο Βελιγράδι
Κατηγορία:Πύργοι
Κατηγορία:Ρήγας Βελεστινλής
Μάικλ Ντέινα

Ο **Μάικλ Ντέινα** (αγγλικά: *Mychael Danna*), γεννημένος στις 20 Σεπτεμβρίου 1958, είναι Αμερικανός κινηματογραφικός συνθέτης.

Ο Ντέινα είναι ο αδερφός του επίσης συνθέτη Τζεφ Ντέινα. Ασχολείται με τη μουσική επένδυση ταινιών από το 1987, όπου έκανε το ντεμπούτο του στην ταινία *Family Viewing*, χαρίζοντας του την πρώτη από δεκατρείς υποψηφιότητες για Βραβείο Genie. Έχει κερδίσει πέντε φορές στην κατηγορία Επίτευγμα στη Μουσική - Πρωτότυπη Σύνθεση. Ο Ντέινα είναι γνωστός για την ικανότητά του να συνδυάζει μη-δυτικές ηχητικές πηγές με με ορχηστρικό και ηλεκτρονικό μινιμαλισμό. 

Σπούδασε μουσική σύνθεση στο Πανεπιστήμιο του Τορόντο, κερδίζοντας την Υποτροφεία Σύνθεσης Γκλεν Γκουλντ το 1985.

## Παραπομπές


Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Καναδοί συνθέτες μουσικής ταινιών
Σοπντέτ

Στην Αιγυπτιακή μυθολογία, η **Σοπντέτ** είναι η θεοποίηση του Σώθι (Σώθις), αστεριού που από σχεδόν όλους τους αιγυπτιολόγους θεωρείται ότι είναι ο Σείριος. Το όνομα *Σοπντέτ* στα αιγυπτιακά σημαίνει "(αυτή που είναι) λαμπερή", αναφορά στο Σείριο, ο οποίος είναι το λαμπρότερο αστέρι στο νυχτερινό ουρανό. Απεικονίζεται με γυναίκα που έχει στο κεφάλι της ένα αστέρι με πέντε ακτίνες.

Αμέσως μετά που ο Σείριος εμφανίζεται στον ουρανό τον Ιούλιο (ηλιακή εμφάνιση), αρχίζει η ετήσια πλημμύρα του Νείλου, και έτσι οι αρχαίοι Αιγύπτιοι είχαν συνδέσει τα δύο γεγονότα. Κατά συνέπεια η Σοπντέτ ταυτιζόταν με τη θεά της γονιμότητας της γης, που έφερνε η πλημμύρα του Νείλου. Η σημασία που είχε η τελευταία για τους αρχαίους Αιγυπτίους, τους έκανε να βασίσουν το ημερολόγιό τους στην ηλιακή ανατολή του Σείριου.

Η Σοπντέτ είναι η σύζυγος του Sah, ο αστερισμός του Ωρίωνα, κοντά στον οποίον εμφανίζεται στον νυχτερινό ουρανό ο Σείριος, και η Αφροδίτη κάποιες φορές θεωρείται παιδί τους. Ο Ωρίωνας λόγω του σχήματός του ως ανθρώπινης μορφής, τελικά ταυτίστηκε με την μορφή του Ώρου, και έτσι εκτός από θεά της γονιμότητας της γης η Σοπντέτ άρχισε να θεωρείται έκφανση της Ίσιδας.

Μετά την εμφάνιση του Σείριου αρχίζει η ζέστη του καλοκαιριού, κάτι που αναφερόταν ως *Sopdu*, που σημαίνει "(αυτός που είναι) με τον Sopd", *Sopd* όντας απλώς  το αρσενικό και η ρίζα της λέξης *Sopdet*. Καθώς η ζέστη άρχιζε μετά την εμφάνιση του Σείριου, θεωρούνταν ότι η Σοπντέτ τη "γεννούσε", και έτσι ο Σοπντού ήταν παιδί της, καθώς και παιδί του Sah.

## Παραπομπές


## Εξωτερικοί σύνδεσμοι
* 

Κατηγορία:Θεότητες της αιγυπτιακής μυθολογίας
ΦΚ Ροστόφ

Η **ΦΚ Ροστόφ** (ρωσικά: ФК Ростов) είναι ρωσική ομάδα ποδοσφαίρου με έδρα στην πόλη Ροστόφ στον Ντον, στην Περιφέρεια του Ροστόφ. Η ομάδα μετέχει στο Πρωτάθλημα Ρωσίας.

## Ιστορία
Ιδρύθηκε στις 10 Μαΐου του 1930 και αρχικώς ονομαζόταν «Σελμάστροϊ». Μετονομάστηκε σε «Σελμάς» το 1936 και «Τράκτορ» το 1941. Το 1950 συμμετείχε στη Νότια Ζώνη της περιφερειακής λίγκας Αζόφ-Ντον της Ε.Σ.Σ.Δ. Την επόμενη χρονιά τοποθετήθηκε στη Β' Κατηγορία του σοβιετικού ποδοσφαίρου. Το 1953 μετονομάστηκε σε «Τορπέντο» και το 1958 σε «Ροστσελμάς».

Το 1964 κέρδισε το πρωτάθλημα της Β' Κατηγορίας (τρίτη κατηγορία της Ε.Σ.Σ.Δ.). Στα πλέι-οφ της Ρωσικής Ζώνης της Β' Κατηγορίας, τερμάτισε δεύτερη στον πρώτο γύρο και στην κορυφή με τη λήξη του δεύτερου γύρου, μετά τη νίκη με 2-0 επί της Τέρεκ Γκρόζνυ στο αποφασιστικό ματς, κερδίζοντας την άνοδο στην Α΄ Κατηγορία. Την επόμενη χρονιά τερμάτισε τελευταία στη βαθμολογία, αλλά δεν υποβιβάστηκε γιατί ο αριθμός των ομάδων στην Α΄ Κατηγορία αυξήθηκε.

Το 1975 υποβιβάστηκε στη Β' Κατηγορία. Το 1985, κι αφού είχε αποτύχει για λίγο να κερδίσει την άνοδο τις προηγούμενες χρονιές, κέρδισε το πρωτάθλημα της Ζώνης της στη Β΄ Κατηγορία. Συνέχισε με νίκες στα πλέι-οφ της Κατηγορίας με τους νικητές των άλλων Ζωνών, κερδίζοντας την επιστροφή στην Α΄ Κατηγορία.

Το 1991 τερμάτισε 4η στην τελευταία χρονιά του σοβιετικού ποδοσφαίρου, λόγω της διάλυσης της Ε.Σ.Σ.Δ. που ακολούθησε. Η θέση αυτή αρκούσε για να εντάξει την ομάδα στη νέα ρωσική Τοπ Λιγκ (την κορυφαία κατηγορία της Ρωσίας). Μετά από την 8η θέση της σεζόν 1991-92, τερμάτισε την επόμενη χρονιά (1992-93) προτελευταία και υποβιβάστηκε στην Α' Κατηγορία. Επέστρεψε όμως αμέσως στην Τοπ Λιγκ κατακτώντας τη 2η θέση τη σεζόν 1993-94.

Το 2003 απέκτησε το σημερινό της όνομα, «ΦΚ Ροστόφ», και την ίδια χρονιά έφτασε στον τελικό του Κυπέλλου Ρωσίας για πρώτη φορά στην ιστορία της, χάνοντας με 1-0 από τη Σπαρτάκ Μόσχας. Το 2007 τερμάτισε τελευταία στο Πρωτάθλημα Ρωσίας και υποβιβάστηκε στην Α΄ Κατηγορία. Παρόλα αυτά, επέστρεψε άμεσα στην κορυφαία ρωσική κατηγορία ως πρωταθλήτρια της Α' Κατηγορίας, όπου και αγωνίζεται έως σήμερα.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ρωσίας
Κατηγορία:Ιδρύσεις ποδοσφαιρικών ομάδων το 1930
Φλόριαν Κρίνγκε

Ο **Φλόριαν Κρίνγκε** (γεννημένος στις 18 Αυγούστου 1982 στο Σιέγκεν) είναι Γερμανός πρώην ποδοσφαιριστής, τελευταίος σταθμός στην καριέρα του οποίου ήταν η ΦΚ Ζανκτ Πάουλι, όπου αγωνιζόταν στην θέση του μέσου.

## Καριέρα
Ο Κρίνγκε ξεκίνησε την καριέρα του από τις ΤΣΦ Βάισταλ και Σπόρτφροϊντε Σιέγκεν. Από το 1994 ως το 2002 αγωνιζόταν με την Μπορούσια Ντόρτμουντ σε διάφορες ηλικιακές κατηγορίες του συλλόγου, προτού μετακομίσει στην ΦΚ Κολωνία ως δανεικός για δύο σεζόν. Το 2004, επέστρεψε στην ομάδα που τον "ανέθρεψε" ποδοσφαιρικά, αποτελώντας βασικό της στέλεχος για τα επόμενα χρόνια. Στις 31 Αυγούστου 2009, εντάχθηκε στην Χέρτα Βερολίνου ως δανεικός για μία σεζόν, προτού επιστρέψει και πάλι στην *BVB*.

Αποχώρησε από την Μπορούσια Ντόρτμουντ στο τέλος της σεζόν 2011-12 και υπέγραψε μονοετές συμβόλαιο συνεργασίας με την ΦΚ Ζανκτ Πάουλι στις 24 Ιουλίου 2012.

## Τίτλοι
### Συλλογικοί
;Μπορούσια Ντόρτμουντ
* Μπουντεσλίγκα (3): 2001–02, 2010–11, 2011–12
* DFB-Pokal (1): 2011–12
* Φιναλίστ Κυπέλλου ΟΥΕΦΑ (1): 2002

## Παραπομπές


Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές ΦΚ Ζανκτ Πάουλι
Κατηγορία:Ποδοσφαιριστές Εθνικής Γερμανίας Β
Μάικλ Αρντ

Ο **Μάικλ Αρντ** *(Michael Arndt)* είναι Αμερικανός σεναριογράφος.
## Βιογραφία
Αφότου αποφοίτησε από το Πανεπιστήμιο Νέας Υόρκης, ο Αρντ εργάστηκε ως αναγνώστης σεναρίων για ένα διάστημα πριν να ξεκινήσει να γράφει σενάρια ο ίδιος. Είναι κυρίως γνωστός για το πρώτο του σενάριο *[[Little Miss Sunshine]]*, για το οποίο έλαβε πολλαπλές υποψηφιότητηες συμπεριλαμβανομένου το Όσκαρ Καλύτερου Πρωτότυπου Σεναρίου.

Ο Αρντ είναι επίσης γνωστός για το δεύτερο σενάριό του για την ταινία *[[Toy Story 3]]*, για το οποίο έλαβε πολλαπλές υποψηφιότητηες συμπεριλαμβανομένου μια υποψηφιότητα για Όσκαρ Καλύτερου Διασκευασμένου Σεναρίου. ΜΕ αυτόν τον τρόπο, ο Αρντ έγινε ο πρώτος σεναριογράφος όλων των εποχών που ήταν προτεινόμενος για Όσκαρ Καλύτερου Πρωτότυπου Σεναρίου και Καλύτερου Διασκευασμένου Σεναρίου για τα πρώτα του δύο σενάρια.
## Φιλμογραφία
* *[[Little Miss Sunshine]]* (2006) (σενάριο) – κέρδισε το Όσκαρ Καλύτερου Πρωτότυπου Σεναρίου
* *[[Toy Story 3]]* (2010) (σενάριο) – υποψήφιος για Όσκαρ Καλύτερου Διασκευασμένου Σεναρίου
* *[[The Hunger Games: Catching Fire|Αγώνες Πείνας: Φωτιά]]* (2013) (σενάριο)
* *Phineas and Ferb* (2013) (σενάριο)
* *Oblivion* (2013) (σενάριο)
* *A Walk in the Woods* (2015) (σενάριο)
* *[[Star Wars: The Force Awakens]]* (2015) (σενάριο)

## Εξωτερικοί σύνδεσμοι
* Συνέντευξη με τον Μάικλ Αρντ σχετικά με τη συγγραφή του σεναρίου της ταινίας *[[Little Miss Sunshine]]*

Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερου Πρωτότυπου Σεναρίου
Box Office Mojo

**Box Office Mojo** είναι ο τίτλος ιστότοπου που καταγράφει τα έσοδα στο box office με ένα συστηματικό, αλγοριθμικό τρόπο. Ο Μπράντον Γκρέι ξεκίνησε τον ιστότοπο το 1999. Το 2002, ο Γκρέι συνεργάστηκε με τον Σον Σόλσμπερι και αύξησαν τους αναγνώστες σε περίπου δύο εκατομμύρια όταν, τον Ιούλιο του 2008, η εταιρεία Amazon.com αγόρασε τον ιστότοπο μέσω της θυγατρικής της διαδικτυακής βάσης δεδομένων Internet Movie Database.

Στον ιστότοπο λειτουργούν πολλά δημοφιλή παιχνίδια για ταινίες και κουίζ/τεστ (π.χ., *Fantasy Box Office* (δημιουργήθηκε το 2006) και *Create A Year of Movies*). Η καταγραφή των εσόδων γίνεται πολύ τακτικά, με την πραγματική καταμέτρηση από τους διανομείς. Με αυτόν τον τρόπο είναι δυνατή η παρακολούθηση της γενικής τάσης της "τροχιάς εσόδων" μιας ταινίας.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ιστότοποι για φιλμ
ΦΚ Αχμάτ Γκρόζνι

Η **ΡΦΚ  Αχμάτ Γκρόζνι** (ρωσικά: РФК «Ахмат» Грозный) είναι ρωσική ποδοσφαιρική ομάδα που αγωνίζεται στην Πρέμιερ Λιγκ. Είναι ομάδα της Δημοκρατίας της Τσετσενίας, ομοσπονδιακού υποκειμένου της Ρωσίας και εδρεύει στην πρωτεύουσα της Τσετσενίας, το πολύπαθο στη δεκαετία του '90, Γκρόζνυ.

## Ιστορία
Ιδρύθηκε το 1946 ως «Δυναμό» (Ντινάμο στα ρωσικά) και άλλαξε το όνομά της το 1948 σε «Νεφτιάνικ» και το 1955 σε «Τέρεκ». Το 1992 μετονομάστηκε για λίγο σε «Μπουλάτ» και την ίδια χρονιά επανήλθε στο όνομα «Τέρεκ». Τη δεκαετία του '90 ανέστειλε για λίγο την αθλητική της δραστηριότητα λόγω του Πολέμου της Τσετσενίας. Κατά τη δεκαετία αυτή έως το 2007, αγωνιζόταν στη γειτονική πόλη-θέρετρο του Πιατιγκόρσκ, στην Περιφέρεια της Σταυρούπολης.

Πριν από την έναρξη της ρωσικής Πρέμιερ Λιγκ (η κορυφαία κατηγορία του ρωσικού ποδοσφαίρου) του 2008, η Ρωσική Ποδοσφαιρική Ομοσπονδία επέτρεψε στην Τέρεκ να αγωνίζεται στη φυσική της έδρα, την πόλη του Γκρόζνι. Το 2017 μετανομάστηκε σε Αχμάτ προς τιμήν του πρ. Προέδρου της Τσετσενίας Αχμάτ Καντίροφ.

## Έμβλημα
Το έμβλημα της ομάδας έχει εξελιχθεί με την πάροδο του χρόνου. Το 2013 παρουσιάστηκε ένα νέο λογότυπο, τα στοιχεία του οποίου μεταβλήθηκαν έπειτα από τη μετονομασία της ομάδας από «Τέρεκ» σε «Αχμάτ».


 Terek Grozny.svg|Έως το 2013


## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Ρωσίας
Κατηγορία:Ιδρύσεις αθλητικών συλλόγων το 1958
Κατηγορία:Ιδρύσεις ποδοσφαιρικών ομάδων το 1946
Αιμιλία Γερουλάνου

Η **Αιμιλία Γερουλάνου, το γένος Καλλιγά,** (Αθήνα, 1934 - 23 Ιανουαρίου 2024) ήταν Ελληνίδα αρχαιολόγος, βυζαντινολόγος και Πρόεδρος της Διοικητικής Επιτροπής του Μουσείου Μπενάκη.

## Βιογραφικά στοιχεία
Γεννήθηκε στην Αθήνα και ήταν κόρη του Παύλου Καλλιγά και της Ειρήνης Μπενάκη. Από την πλευρά του πατέρα της, ήταν δισέγγονη του Παύλου Καλλιγά και ανηψιά του Μαρίνου Καλλιγά ενώ, από την πλευρά της μητέρας της, ήταν εγγονή του Αντώνη Μπενάκη και δισέγγονη του Εμμανουήλ Μπενάκη. Φοίτησε στο Αμερικάνικο Κολλέγιο Ελλάδας (Pierce) και σπούδασε στην Φιλοσοφική Σχολή Αθηνών. Εργάστηκε δίπλα στον βυζαντινολόγο Μανόλη Χατζηδάκη για την βυζαντινή έκθεση του 1964 στο Ζάππειο και στη συνέχεια στο Μουσείο Μπενάκη, το οποίο είχε ιδρύσει ο παππούς της, Αντώνης Μπενάκης. Εκεί οργάνωσε το πρώτο φωτογραφικό αρχείο στην Ελλάδα. Tο 2000 έγινε μέλος της Διοικητικής Επιτροπής του και το 2005 πρόεδρος αυτού, θέση στην οποία παρέμεινε έως το 2018. Είχε εκλεγεί δημοτική σύμβουλος Αθηνών με την παράταξη Αντώνη Τρίτση.

Ήταν παντρεμένη με τον Μαρίνο Γερουλάνο και απέκτησαν τέσσερα παιδιά. Γιος της είναι ο Παύλος Γερουλάνος, πολιτικός, και κόρη της η Δέσποινα Γερουλάνου (1958-2023), πρόεδρος του οργανισμού «Ελευσίνα 2023 – Πολιτιστική Πρωτεύουσα της Ευρώπης», διευθύντρια των εκθέσεων του Μουσείου Μπενάκη, και ηθοποιός.

Διατέλεσε Πρόεδρος του Σώματος Ελληνικού Οδηγισμού. 

Απεβίωσε στις 23 Ιανουαρίου 2024, σε ηλικία 90 ετών.

## Παραπομπές


Κατηγορία:Έλληνες βυζαντινολόγοι
Αιμιλια Καλλιγα
Κ
Ντρούγκοβο

To **Ντρούγκοβο** (**) είναι χωριό της νοτιοδυτικής περιφέρειας της Βόρειας Μακεδονίας.

## Γεωγραφία
Ο οικισμός βρίσκεται τοποθετημένος στην αριστερή όχθη του ποταμού Τρέσκα, τρία χιλιόμετρα νoτιοδυτικά της πόλης Κίτσεβο και σε υψόμετρο 700 μέτρων.

## Ιστορία
Κατά την περίοδο της Οθωμανικής Αυτοκρατορίας ανήκε στον καζά του Κυρτσόβου του βιλαετίου του Μοναστηρίου. Τον 19ο αιώνα, το Ντρούγκοβο αναφέρεται ως χωριό με κατοίκους Αλβανούς μουσουλμάνους. Στη δημογραφική μελέτη *«Εθνογραφία των βιλαετιών Αδριανούπολης, Μοναστηρίου και Θεσσαλονίκης»*, που εκδόθηκε στην Κωνσταντινούπολη το 1878, του Γάλλου γεωγράφου και καθηγητού Αλ. Συνβέ του Οθωμανικού Λυκείου της Κωνσταντινούπολης, αντικατοπτρίζεται η πληθυσμιακή σύνθεση του πληθυσμού του οικισμού το έτος 1873. Σύμφωνα με αυτήν, το Ντρούκοβο ήταν ένα χωριό με 40 οικογένειες και συνολικά 105 κατοίκους, όλοι τους μουσουλμάνοι. Σύμφωνα με τη στατιστική μελέτη του Βούλγαρου Βασίλ Κάντσωφ, *«Μακεδονία, Εθνογραφία και στατιστική»*, το 1900 το Ντρούγκοβο είχε 260 κατοίκους Αλβανούς μουσουλμάνους. Μετά το τέλος των Βαλκανικών Πολέμων, η περιοχή εντάσσεται στο Βασίλειο της Σερβίας. Σε εθνολογικό χάρτη της βορειοδυτικής Μακεδονίας του 1929, ο Αφανάσις Σέλισεφ (Афанасий Селищев) σημειώνει τον οικισμό, ως ένα χωριό με αλβανικό πληθυσμό.

Σύμφωνα με την απογραφή του πληθυσμού του 2002, το χωριό έχει συνολικά 1.492 κατοίκους. Τα δημογραφικά στοιχεία εμφανίζουν μεγάλη πλειοψηφία σλαβομακεδονικού πληθυσμού, και μικρότερες πληθυσμιακές ομάδες Τούρκων και Αλβανών.

## Παραπομπές

## Εξωτερικοί σύνδεσμοι

Κατηγορία:Χωριά της Βόρειας Μακεδονίας
Κατηγορία:Νοτιοδυτική Στατιστική Περιφέρεια (Βόρεια Μακεδονία)
Κατηγορία:Αλβανικές κοινότητες στη Βόρεια Μακεδονία
GN

Η συντομογραφία λατινικών χαρακτήρων **GN** ή **Gn** ή **gn**, μπορεί να αναφέρεται:

## Γεωγραφικοί προσδιορισμοί
*Στη Γουινέα, χώρα της Αφρικής, κατά ISO 3166-2
**Ως .gn, στον top-level domain κωδικό για τη Γουινέα στο διαδίκτυο.

## Άλλες χρήσεις
*Στο GN, (**G**iga**N**ewton), μονάδα μέτρησης που αντιστοιχεί σε 106 Νιούτον.
Κάρλες Πουγιόλ

Ο **Κάρλες Πουγιόλ** (*Carles Puyol i Saforcada*, 13 Απριλίου 1978) είναι Ισπανός πρώην ποδοσφαιριστής που αγωνίστηκε ως κεντρικός αμυντικός για τη Μπαρτσελόνα και την εθνική ομάδα της Ισπανίας. Αναδείχθηκε σε έναν από τους καλύτερους αμυντικούς του 21ου αιώνα.

## Καριέρα

Έγινε αρχηγός της Μπαρτσελόνα μετά την ανάληψη του τίτλου από τον Λουίς Ενρίκε τον Αύγουστο του 2004, έχοντας εμφανιστεί σε πάνω από 500 επίσημους αγώνες για την ομάδα κερδίζοντας 18 μεγάλους τίτλους, με τα πιο σημαντικά τα πέντε πρωταθλήματα Ισπανίας και τρία ΟΥΕΦΑ Τσάμπιονς Λιγκ. Πολύ ικανός στον αέρα παρά το μέσο ύψος του, αγωνιζόταν άφοβα εναντίον πολύ πιο ισχυρών παικτών και επιδεικνύοντας μια εξαιρετική ικανότητα να ανακάμπτει σε ανοιχτό παιχνίδι, ειδικά στα νεότερα χρόνια του.

Με την Εθνική Ισπανίας έχει εμφανιστεί σε περισσότερες από 100 αγώνες και ήταν βασικό στελέχη της ομάδας που κέρδισε το Ευρωπαϊκό Πρωτάθλημα Ποδοσφαίρου 2008 και το Παγκόσμιο Κύπελλο του 2010. Με την Ολυμπιακή ομάδα της Ισπανίας αναδείχθηκε αργυρός Ολυμπιονίκης στους Ολυμπιακούς Αγώνες του 2000.

## Στατιστικά
### Σύλλογοι

### Διεθνή

|2000||1||0
|-
|2001||4||0
|-
|2002||10||1
|-
|2003||8||0
|-
|2004||10||0
|-
|2005||10||0
|-
|2006||10||0
|-
|2007||5||0
|-
|2008||14||1
|-
|2009||8||0
|-
|2010||11||1
|-
|2011||4||0
|-
|2012||1||0
|-
|2013||1||0
|-
!Σύνολο||100||3
|}

## Τίτλοι
* **Μπαρτσελόνα**
** Πρωτάθλημα Ισπανίας: 2005, 2006, 2009, 2010, 2011, 2013
** Κύπελλο Ισπανίας: 2009, 2012
** Σούπερ Καπ Ισπανίας: 2005, 2006, 2009, 2010, 2011, 2013
** Τσάμπιονς Λιγκ: 2006, 2009, 2011
** ΟΥΕΦΑ Σούπερ Καπ: 2009, 2011
** Παγκόσμιο Κύπελλο Συλλόγων: 2009, 2011

## Παραπομπές


## Εξωτερικοί σύνδεσμοι

* 
* FC Barcelona profile

Κατηγορία:Ισπανοί ποδοσφαιριστές
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Εθνικής Ισπανίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Καταλανοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Καταλονίας
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:FIFA Century Club
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Ένωση Αντιπροσώπων και Διαμεσολαβητών σε Συνδρομές

Η **Ένωση Αντιπροσώπων και Διαμεσολαβητών σε Συνδρομές** (αγγλ. Association of Subscription Agents & Intermediaries - ASA) ιδρύθηκε το 1934  στο Ηνωμένο Βασίλειο και εκπροσωπεί ένα ευρύ φάσμα μελών από όλο τον κόσμο, αποτελούμενο από αντιπροσώπους πωλήσεων και συνδρομών και από όσους μεσολαβούν κατά την παροχή υπηρεσιών και προϊόντων πληροφόρησης.

## Σκοπός

Μέσα από το πλαίσιο των δραστηριοτήτων της η ASA επιδιώκει   να ενισχύσει τη γνώση και την ευαισθητοποίηση για θέματα πληροφόρησης και να ενθαρρύνει τον υγιή ανταγωνισμό που μεταξύ των μελών της. Σύμφωνα με την επίσημη ιστοσελίδα της, η ASA εργάζεται εξ ονόματος των μελών της σε τρεις βασικούς τομείς:

*Να προωθήσει την αξία του ρόλου των διαμεσολαβητών στην αλυσίδα της πληροφόρησης.
*Να βελτιώσει τους όρους των εμπορικών συναλλαγών μεταξύ πελατών και προμηθευτών.
*Να εκπροσωπήσει τα κοινά συμφέροντα των μελών της στους εκδότες, τις βιβλιοθήκες και τις κοινοπραξίες, τους αντιπροσωπευτικούς και κυβερνητικούς οργανισμούς και τις ενώσεις σε παγκόσμιο επίπεδο.

## Μέλη

Αρχικά η δυνατότητα συμμετοχής  στην ASA περιορίστηκε σε οργανισμούς με έδρα το Ηνωμένο Βασίλειο και με την πάροδο των χρόνων η ένωση διεύρυνε το φάσμα των μελών της ώστε να περιλαμβάνει και τους ενδιάμεσους οργανισμούς του τομέα της ακαδημαϊκής πληροφόρησης. Πλέον στην ASA μπορούν να συμμετάσχουν όλοι όσοι παρέχουν προϊόντα και υπηρεσίες πληροφόρησης. Τα μέλη της ASA διακρίνονται σε Πλήρη (Full Membership) και Συνεργαζόμενα Μέλη (Associate Membership) και περιλαμβάνουν εταιρείες με ετήσιο κύκλο εργασιών ύψους ίσου ή μεγαλύτερου του £ 1.000.000 και μικρότερο του £ 1.000.000 αντίστοιχα, καθώς και άλλους οργανισμούς που ενδιαφέρονται για το έργο της ASA.

## Δράση

Η ASA δραστηριοποιείται σε ποικίλους τομείς και η λειτουργία της ελέγχεται από μια 16μελή Εκτελεστική Επιτροπή (Executive Committee), στην οποία δικαιούνται να συμμετάσχουν εθελοντικά όλα τα Πλήρη Μέλη. Σημαντικό ρόλο στην Επιτροπή κατέχει ο Γενικός Γραμματέας (Secretary General), ο οποίος ασχολείται με τη διαχείριση των υποθέσεων της ένωσης. Επιπρόσθετα, η ASA συμμετέχει ενεργά στην ανάπτυξη και τη διάθεση βιομηχανικών προτύπων και προβαίνει στις απαραίτητες συνεργασίες προκειμένου να επιτύχει τους στόχους της. Συγκεκριμένα, συνεργάζεται στενά με μεμονωμένα άτομα και οργανισμούς, για να ενισχύσει τον τομέα της πληροφόρησης. Ακόμη, μέσα από τις δράσεις της φέρνει σε επαφή όσους σχετίζονται με τη διάδοση της πληροφόρησης και σε συνεργασία με άλλες βιομηχανικές ομάδες ασκεί πιέσεις στις ευρωπαϊκές κυβερνήσεις για σημαντικά ζητήματα του χώρου. Επιπλέον, κάθε χρόνο διοργανώνει ένα συνέδριο (ASA Annual Conference)  κατά τη διεξαγωγή του οποίου, οι συμμετέχοντες ενημερώνονται για αναδυόμενα ζητήματα σχετικά με το χώρο των εκδόσεων και της τεχνολογίας.

## Παραπομπές


## Βιβλιογραφία
*Association of Subscription Agents & Intermediaries
*Association of Subscription Agents and Intermediaries, UK
*Association of Subscription Agents and Intermediaries (ASA) Annual Conference 2012

## Εξωτερικοί Σύνδεσμοι
*Επίσημη ιστοσελίδα της ASA

Αντιπροσωπων Διαμεσολαβητων σε Συνδρομες
Όρος Καμήλα

Η **Καμήλα** ή **Ντεβέκουρας** (παλιότερα *Ντεβέ Καράν*) είναι ένα μικρό όρος που βρίσκεται στο Δρυμό Θεσσαλονίκης, περνάει απο δυο νομούς (Θεσσαλονίκη, Κιλκίς). Κοντά στο βουνό βρίσκονται η Κριθια η Νέα Σάντα, ο, ο Καμπάνης, οι Μάνδρες, το Περιστέρι, o Παντελεήμονας, .Έχει υψόμετρο 569 μέτρα περίπου. Από το βουνό περνάει ο ποταμός Κουρρού-Ντερέ. Παλαιότερα ονομαζόταν Ντεβέ Καράν από τους Οθωμανούς Τούρκους, που σημαίνει *Καμήλα που κοιμάται*. Αυτό το όρος ήταν παρατηρητήριο του Ελληνικού Στρατού κατά τις μάχες Κιλκίς-Λαχανά. Το 1953 χτίστηκε παρεκκλήσι προς τιμήν των Αγίων Κωνσταντίνου και Ελένης. Υπάρχει στην κορυφή ένας σταυρός, ύψους 14 μέτρων. Στο βουνό λειτουργεί λατομείο αδρανών υλικών.

## Πηγές
*Διαχρονική παρακολούθηση της εξέλιξης του λατομείου του όρους Καμήλα και της ευρύτερης περιοχής με τη βοήθεια της τηλεπισκόπησης και των συστημάτων γεωγραφικών πληροφοριών - Δημήτριος Αλεξάκης, Θεόδωρος Αστάρας, Δημήτριος Οικονομίδης

Καμηλα
Καμηλα
Κύπελλο Ελλάδος ποδοσφαίρου ανδρών 2012-13

Η **71η διοργάνωση** στην Ελλάδα του Κυπέλλου ποδοσφαίρου ανδρών πραγματοποιήθηκε με την συμμετοχή ομάδων και των τριών επαγγελματικών κατηγοριών (Σούπερ Λίγκ, Φούτμπολ Λίγκ, Φούτμπολ Λίγκ 2). Κυπελλούχος για την σεζόν 2012-13, αναδείχτηκε για 26η φορά στην ιστορία του, ο Ολυμπιακός, νικώντας στον τελικό του θεσμού, τον Αστέρα Τρίπολης (πρώτη φορά στην ιστορία του σε τελικό), μετά από παράταση με σκορ 3-1. 

## Α' γύρος
Συμμετέχουν 46 ομάδες της Φούτμπολ Λίγκ και Φούτμπολ Λίγκ 2. Οι αγώνες είναι μονοί και διεξάγονται 23, 24 & 25 Οκτωβρίου 2012.

|}

## Β' γύρος
Συμμετέχουν 14 ομάδες όπου οι αγώνες είναι μονοί και διεξάγωνται 30, 31 Οκτωβρίου & 1 Νοεμβρίου 2012.
Προκρίνονται 9 χωρίς αγώνα στον Γ' γύρο:
***[[Εθνικός Γαζώρου Σερρών|Εθνικός Γαζώρου]]
***Λάρισα
***[[Α.Ο. Προοδευτική Νεολαία (ποδόσφαιρο)|Προοδευτική]]
***Απόλλων Σμύρνης
***[[Αναγέννηση Καρδίτσας (ποδόσφαιρο)|Αναγέννηση Καρδίτσας]]
***Παναχαϊκή
***[[Γ.Α.Σ. Αιγινιακός|Αιγινιακός]]
***Πιερικός
*'''Καλλιθέα

|}

## Γυρος των 32
                                                                                   
Συμμετέχουν 32 ομάδες όπου οι αγώνες είναι διπλοί και διεξάγεται η 1η αγωνιστική 28, 29 Νοεμβρίου & 12, 13 Δεκεμβρίου 2012, 2η αγωνιστική 19, 20, 22, 23 Δεκεμβρίου 2012.

|}
1. Η Ξάνθη επικράτησε με 5–4 στα πέναλτι. 
2. Ο Φωστήρας προκρίθηκε χάρις στο εκτός έδρας γκολ. 
3. Ο Ολυμπιακός Βόλου προκρίθηκε χάρις στα εκτός έδρας γκολ.

## Γυρος των 16
Συμμετέχουν 16 ομάδες όπου οι αγώνες είναι διπλοί και διεξάγεται η 1η αγωνιστική 9, 10, 16, 17 Ιανουαρίου 2013, 2η αγωνιστική 23, 24, 30, 31 Ιανουαρίου 2013.

|}

 1. Ο Πλατανιάς προκρίθηκε χάρις στο εκτός έδρας γκολ.

## Προημιτελικοί
Πρώτος αγώνας 27, 28 Φεβρουαρίου 2013 , Δεύτερος αγώνας 6, 7, 13 & 14 Μαρτίου 2013

|}
1ος αγώνας

2ος αγώνας

## Ημιτελικοί
1ος αγώνας 17 & 18 Απριλίου 2013 , 2ος αγώνας 27 & 28 Απριλίου 2013

|}

1ος αγώνας

2ος αγώνας

## Τελικός


## Παραπομπές


## Πηγές

*Ιστοσελίδα της ΕΠΟ - Κύπελλο Ελλάδας 2012-2013

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2012-2013
Λάνσινγκ (Μίσιγκαν)

250px|μικρογραφία|δεξιά|Το κέντρο της πόλης

Το **Λάνσινγκ** (), είναι πόλη των Ηνωμένες Πολιτείες και πρωτεύουσα της αμερικανικής πολιτείας Μίσιγκαν. Βρίσκεται κυρίως στην κομητεία Ίνγκχαμ (Ingham County), αν και μικρά τμήματα της πόλης εκτείνονται και στις κομητείες Κλίντον και Ίτον (Clinton County, Eaton County). Ο πληθυσμός της πόλης του Λάνσινγκ, ανέρχεται στις 118,768 κατοίκους (εκτιμήσεις για το 2021), ενώ η μητροπολιτική περιοχή του Λάνσινγκ έχει 464,036 κατοίκους (2021), καθιστώντας την έτσι, την πέμπτη μεγαλύτερη πόλη και τρίτη μεγαλύτερη μητροπολιτική του Μίσιγκαν. 

Το Λάνσινγκ, είναι η μόνη πρωτεύουσα πολιτείας, που δεν είναι ταυτόχρονα και έδρα κομητείας. 

Η μητροπολιτική περιοχή του Λάνσινγκ, που κοινώς αναφέρεται ως "Mid-Michigan", είναι ένα σημαντικό κέντρο για εκπαιδευτικές, πολιτιστικές, κυβερνητικές, επιχειρηματικές δραστηριότητες, και υψηλής τεχνολογίας κατασκευών. 

Η πόλη έχει δύο ιατρικές σχολές, μία κτηνιατρική σχολή, δύο νοσηλευτικές σχολές, δύο νομικές σχολές, συμπεριλαμβανομένη τη μεγαλύτερη νομική σχολή των ΗΠΑ (Thomas M. Cooley Law School), ένα πανεπιστήμιο (Michigan State), το Michigan State Capitol, το Ανώτατο Δικαστήριο και Εφετείο, ένα ομοσπονδιακό δικαστήριο, η Βιβλιοθήκη του Μίσιγκαν και είναι έδρα τεσσάρων εθνικών ασφαλιστικών εταιρειών.

## Παραπομπές


## Εξωτερικοί σύνδεσμοι
* 
* City of Lansing
* Greater Lansing Convention & Visitors Bureau
* 

Κατηγορία:Πόλεις του Μίσιγκαν
Νταρ

Η **Νταρ** ( Ινδικά / Μαράθι : धार) είναι σπουδαία πολιτιστική  πόλη της Ινδίας, πρωτεύουσα της ομώνυμης επαρχίας του νομού Ιντόρε, στη δυτική περιοχή της πολιτείας Μάντια Πραντές. Το 1930 αριθμούσε 18.000 κατοίκους. Το 2001 έφθασαν περίπου τους 75.500 κατοίκους. Κύρια γλώσσα είναι η χίντι.

## Γενικά
Η Νταρ που το όνομά της προέρχεται από παλαιότερη ονομασία Ντάρα Ναγκάρα (= Πόλη του σπαθιού), είναι ιδιαίτερα γραφική, κτισμένη επί οροπεδίου, σε υψόμετρο 560 μ., γύρω από την οποία εκτείνονται λίμνες και πλούσια βλάστηση, έχοντας πλούσια ιστορία. Κατά τον 10ο αιώνα ήταν η σπουδαιότερη πόλη της ευρύτερης περιοχής. Παλαιότερα αποτελούσε πρωτεύουσα ομώνυμου κράτους, Μαχαρανάτου, υποτελές των Βρετανικών Ινδιών υπαγόμενο στη διοίκηση των Ενωμένων Επαρχιών. Εκτός από τα δυτικά και νότια τείχη της που ανάγονται στον 9ο αιώνα, υφίστανται πλείστα κτίρια και ναοί ινδουιστών και μουσουλμάνων με πολιτιστική και ιστορική σημασία. Το ειδυλλιακό περιβάλλον της περιοχής έχει καταστήσει την πόλη σε φολκλορικό κέντρο έθνικ μουσικής και χορού. Χαρακτηριστικά είναι τα φεστιβάλ της Νταρ που διοργανώνονται κατ΄ έτος. 

## Πηγές
* "Μεγάλη Ελληνική Εγκυκλοπαίδεια" τομ.ΙΗ΄, σελ.470.

## Εξωτερικοί σύνδεσμοι
* 

Κατηγορία:Πόλεις της Ινδίας